text: [{"text_idx": "#000000", "text": "A\u00f0alfundafra\u0301grei\u00f0ing og a\u0301rsfra\u0301grei\u00f0ing fyri 2021\nA\u0301rsfra\u0301grei\u00f0ing 2019 fra\u0301 forkvinnuni i\u0301 ADHD-felagnum."}, {"text_idx": "#000001", "text": "B\u00f8rn vi\u00f0 ADHD fa\u0301a meira skeld"}, {"text_idx": "#000002", "text": "B\u00f8rn vi\u00f0 ADHD eru blivin skelda\u00f0 20.000 fer\u00f0ir oftari enn onnur b\u00f8rn, ta\u0301 tey fylla 12 a\u0301r (Kelda: danska ADHD-foreningen )."}, {"text_idx": "#000003", "text": "Tey b\u00f8rn, sum oftast bli\u0301va skelda\u00f0 heima, fa\u0301a eisini mest skeld i\u0301 dagstovni og sku\u0301la. Ti\u0301 s\u00e6r man eisini, at b\u00f8rn vi\u00f0 ADHD hava l\u00e6gri sja\u0301lvsvir\u00f0i enn onnur b\u00f8rn."}, {"text_idx": "#000004", "text": "Minst 5% hava ADHD, sum svarar til minst ein n\u00e6ming i\u0301 hv\u00f8rjum sku\u0301laflokki. Ti\u0301 er ta\u00f0 vi\u00f0komandi fyri \u00f8ll, i\u00f0 starvast vi\u00f0 b\u00f8rnum, at seta seg inn i\u0301, hvat ADHD er fyri naka\u00f0."}, {"text_idx": "#000005", "text": "Ta\u00f0 ger sto\u0301ran mun fyri barni\u00f0 vi\u00f0 ADHD, at \u00f8ll vaksin rundan um skilja og vi\u00f0urkenna avbjo\u0301\u00f0ingarnar. Annars kunnu o\u0301hepnar st\u00f8\u00f0ur skjo\u0301tt uppstanda."}, {"text_idx": "#000006", "text": "Til d\u00f8mis kann ta\u00f0 enda vi\u00f0 skeldi, um barni\u00f0 ikki megnar at sita stilt li\u0301ka leingi sum hini.Ella barni\u00f0 ver\u00f0ur kritisera\u00f0 fyri at o\u0301rudda ov no\u0301gv a\u0301 si\u0301num pla\u0301ssi.Ella barni\u00f0 oftari endar i\u0301 konfliktum, ti\u0301 ta\u00f0 reagerar alt ov o\u0301gvusliga i\u0301 fri\u0301korterinum, har eingin vaksin er i\u0301 na\u0301nd."}, {"text_idx": "#000007", "text": "At hava trupult vi\u00f0 at sita stilt, vera ruddiligt og at regulera si\u0301nar kenslur eru ju\u0301st n\u00f8kur av kjarnusymptomunum i\u0301 diagnosuni ADHD."}, {"text_idx": "#000008", "text": "Men manglandi vitan um ADHD kann hava vi\u00f0 s\u00e6r, at vaksin v\u00e6nta ta\u00f0 sama av b\u00f8rnum vi\u00f0 ADHD sum \u00f8\u00f0rum b\u00f8rnum.Eitt barn, i\u00f0 hevur broti\u00f0 beini\u00f0, f\u00e6r ikki skeld fyri ikki at ganga i\u0301 trappunum sum \u00f8ll hini. Hvi\u0301 krevja vit so, at eitt barn vi\u00f0 ADHD kann ta\u00f0 sama sum onnur?"}, {"text_idx": "#000009", "text": "Vi\u00f0 meira vitan um ADHD til allar l\u00e6rarar og na\u0301msfr\u00f8\u00f0ingar kunnu no\u0301gvar o\u0301hepnar st\u00f8\u00f0ur unngangast. Ti\u0301 ta\u00f0 ger sto\u0301ran mun, at eitt barn vi\u00f0 ADHD ver\u00f0ur m\u00f8tt vi\u00f0 forsta\u0301ilsi og opinleika heldur enn kritikki!"}]